CELEX: 62008CN0219
Language: et
Date: 2008-05-22 00:00:00
Title: Kohtuasi C-219/08: 22. mail 2008 esitatud hagi — Euroopa Ühenduste Komisjon versus Belgia Kuningriik

19.7.2008   
            
            
               ET
            
            
               Euroopa Liidu Teataja
            
            
               C 183/15
            
         22. mail 2008 esitatud hagi — Euroopa Ühenduste Komisjon versus Belgia Kuningriik
   (Kohtuasi C-219/08)
   (2008/C 183/30)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: E. Traversa ja J.-P. Keppenne)
   
      Kostja: Belgia Kuningriik
   Hageja nõuded
   
               —
            
            
               Tuvastada, et kuna Belgia Kuningriik nõuab kolmandate riikide kodanikest töötajate lähetamise korral ühenduse ettevõtja poolt seoses teenuste osutamisega:
               
                           a)
                        
                        
                           eelnevat luba tegelda majandus- või kutsetegevusega;
                        
                     
                           b)
                        
                        
                           et elamisluba tööandja asukohariigis kehtiks teenuste osutamise tähtaja möödumisest 3 kuud;
                        
                     
                           c)
                        
                        
                           et töötaja oleks töötanud samale teenuseosutajast tööandjale vähemalt 6 kuud,
                        
                     siis on Belgia Kuningriik rikkunud EÜ artiklist 49 tulenevaid kohustusi.
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Komisjon väidab sisuliselt, et kostja kehtestatud nõuded kolmandate riikide kodanikest töötajate lähetamisele teises liikmesriigis kui Belgias asutatud teenuseosutajate poolt piiravad teenuste osutamise vabadust, diskrimineerides samal ajal neid teenuseosutajaid võrreldes nende Belgia territooriumil asutatud konkurentidega.
   Esimese etteheitega väidab komisjon, et majandustegevuseks eelneva loa andmise menetlus kujutab endast teenuste osutamise vabaduse ebaproportsionaalset piirangut. Selline piirang ei saa ka olla õigustatud võimaliku üldise huvi tõttu ega viidates Schengeni acquis' eeskirjadele.
   Teise etteheitega väljendab hageja kahtlust selle nõude ebaproportsionaalsuse suhtes, mille kohaselt peab elamisluba tööandja asukohariigis kehtima teenuste osutamise tähtaja möödumisest 3 kuud.
   Kolmanda etteheitega rõhutab komisjon, et hoolimata soodsatest seadusmuudatustest, mille kostja sisse on viinud, kujutab tingimus, et töötaja oleks töötanud samale teenuseosutajast tööandjale vähemalt 6 kuud, endast teenuste osutamise vabaduse õigustamatut piirangut.